**Δομή Προγράμματος Καλλιέργειας Δεξιοτήτων «Οι σκύλοι έχουν δικαιώματα, συναισθήματα και φωνή!»**

|  |  |
| --- | --- |
| **Εργαστήριο** | **Περιγραφή δραστηριοτήτων**  |
| **Τίτλος εργαστηρίου****Αλήθεια, πόσα ξέρεις για τους αδέσποτους σκύλους;** | Δραστηριότητα 1: Δέσιμο ομάδας- ανάθεση εργασιών (20’)Δραστηριότητα 2: Ερωτηματολόγιο: Μαθαίνω για τους σκύλους ρωτώντας! (25’)Δραστηριότητα 3: Πώς νιώθουν οι σκύλοι; (20΄)Δραστηριότητα 4: Θεατρικό Παιχνίδι Χαρά- Λύπη (25’)Σε αυτό το εργαστήριο οι μαθητές/-τριες θα ανακαλύψουν τις γνώσεις τους για τους αδέσποτους και μη σκύλους. Θα τονιστεί πως ό, τι αφορά στη συμπεριφορά τους, στα σήματα ηρεμίας που χρησιμοποιούν, στους κανόνες ευζωίας και στις ανάγκες τους είναι ακριβώς τα ίδια και για τους σκύλους που έχουν σπίτι. Με την τεχνική του θεατρικού παιχνιδιού και έπειτα μέσα από ερωτήσεις θα ανακαλύψουν νέες πληροφορίες για τους σκύλους, για το πώς οι σκύλοι μας δείχνουν με το σώμα τους τι νιώθουν, πώς μπορούν να εκπαιδευθούν και ποιοι είναι οι βασικοί κανόνες της υπεύθυνης κηδεμονίας ενός σκύλου. Επίσης, οι μαθητές/-τριες θα μάθουν τι μπορούν να κάνουν για τους σκύλους που ζούνε στον δρόμο ή ζούνε σε ένα καταφύγιο.  |
| **Τίτλος εργαστηρίου****Η αυτοβιογραφία ενός αδέσποτου σκύλου** | Δραστηριότητα 1: Η ζωή μου ένα παραμύθι με δράκο (45’)Δραστηριότητα 2: Ένα δώρο στα σκουπίδια (45’)Δραστηριότητα 3: Η ζωή μου με μία αλυσίδα (45’)Μπορούν να επιλεγούν τα δύο από τα τρία παραμύθια ή αναλόγως του μαθητικού δυναμικού να επιλεγούν και τα τρία παραμύθια, μοιράζοντας τον χρόνο του 2ωρου αναλόγως. Τα κείμενα των παραμυθιών είναι γραμμένα σε πρώτο πρόσωπο, λες και το γράφει ένας αδέσποτος σκύλος και μιλάει για τη ζωή του. Στα τρία κείμενα περιγράφονται διαφορετικές μορφές κακοποίησης σκύλων αλλά και αντιμετώπισης από την πλευρά των σκύλων. Στη συνέχεια θα ζητηθεί από τους/τις μαθητές/-τριες, αφού χωριστούν σε ομάδες, να κάνουν δραστηριότητες που αφορούν τις ιστορίες αυτές. Σύμμαχος η φαντασία, η δημιουργικότητα, η μυθοπλασία και η εικονογράφηση.  |
| **Τίτλος εργαστηρίου****Οι σκύλοι νιώθουν όπως εμείς!** | Δραστηριότητα 1: Σωστοί και λανθασμένοι τρόποι προσέγγισης ενός σκύλου (25’)Δραστηριότητα 2: Οι σκύλοι δείχνουν με το σώμα τους τα συναισθήματά τους (20’)Δραστηριότητα 3: Άνθρωποι και σκύλοι (20’)Δραστηριότητα 4: Συνέντευξη από ένα ακηδεμόνευτο ζώο (25’) *Εναλλακτική δραστηριότητα (25’)*Στο εργαστήριο αυτό οι μαθητές/-τριες θα ανακαλύψουν πως οι σκύλοι έχουν συναισθήματα και μας τα δείχνουν με έναν δικό τους τρόπο. Θα γίνει ανάγνωση φιλοζωικών ιστοριών όπου θα γίνει αντιληπτό πως οι σκύλοι στεναχωριούνται όταν ζούνε στον δρόμο ή βρίσκονται μέσα σε ένα κλουβί και περιμένουν να βρούνε μια οικογένεια. Θα παρουσιαστούν σε φωτογραφίες χαρούμενοι και λυπημένοι σκύλοι και θα γίνει συζήτηση για τα σκυλιά αυτά.  |
| **Τίτλος εργαστηρίου****Γίνε συγγραφέας και εικονογράφος και εσύ!**  | Δραστηριότητα 1: Ιστορίες σκύλων με χρώματα και φαντασία (45’)Δραστηριότητα 2: Οι σκύλοι ψάχνουν να βρουν το σπίτι τους (25’)Δραστηριότητα 3: Χαρούμενοι σκύλοι με οικογένεια! (20’)*Εναλλακτικές Δραστηριότητες* *Δραστηριότητα 1: Ο Χορός των Ευχών (45’)**Δραστηριότητα 2: Γίνε εικονογράφος και εσύ! (45’)*Σε αυτό το εργαστήριο οι μαθητές/-τριες θα κληθούν να μπούνε στη θέση ενός αδέσποτου σκύλου ή ενός σκύλου που ζει σε οικογένεια αλλά δεν περνάει καθόλου καλά και αφού ζωγραφίσουν μια εικόνα που να αναδεικνύει την κατάσταση στην οποία βρίσκεται ο σκύλος στη συνέχεια θα ζητηθεί να γράψουν μια ιστορία για αυτό. Υπάρχουν σαφέστατα μαθητές/ τριες που δυσκολεύονται να ζωγραφίσουν ή να γράψουν κείμενα και για αυτό μπορούν να τους δοθούν εικόνες που απεικονίζουν μια ιστορία και να προσπαθήσουν να μαντέψουν τι συμβαίνει βάζοντας σε σειρά τις εικόνες της ιστορίας. |
| **Τίτλος εργαστηρίου****Τα όνειρα ενός παρατημένου σκύλου**  | Δραστηριότητα 1: Τα όνειρα είναι για όλους! (45’)Δραστηριότητα 2: Πάντα υπάρχει χώρος για ένα θαύμα! (45’)Όλοι κάνουν όνειρα. Ακόμη και οι σκύλοι! Άλλωστε όσοι έχουν σκύλο θα παρατηρήσουν πως πολύ συχνά κάνει ανήσυχο ή αρκετά «βαρύ» ύπνο. Σε αυτό το εργαστήριο οι μαθητές/ τριες θα κληθούν να προσπαθήσουν να σκεφθούν τι όνειρα κάνει ένας σκύλος που είτε γεννήθηκε στον δρόμο είτε βρέθηκε χωρίς σπίτι ξαφνικά, καθώς και να παρατηρήσουν πίνακες ζωγραφικής που απεικονίζουν σκύλους στον δρόμο. Οι μαθητές/-τριες στη συνέχεια θα εκφράσουν τα συναισθήματά τους μέσα από συζήτηση αλλά και μέσα από θεατρικό παιχνίδι που είναι σημαντικός σύμμαχός.  |
| **Τίτλος εργαστηρίου****Η φαντασία ζωγραφίζει ζώα!** | Δραστηριότητα 1: Η φαντασία μας ταξιδεύει! (20’)Δραστηριότητα 2: Γράφω με δικά μου λόγια την ιστορία (25’)Δραστηριότητα 3: Ζωγραφίζω σκύλους και άλλα ζώα εύκολα με φαντασία! (45’)Πολύ συχνά οι μαθητές/-τριες παραπονιούνται πως δεν μπορούν εύκολα να ζωγραφίσουν ζώα. Σε αυτό το εργαστήριο θα μάθουν να ζωγραφίζουν σκύλους αλλά και άλλα ζώα μέσα από αριθμούς! Θα κατανοήσουν πως η φαντασία δεν έχει όρια και πως μπορείς να δείξεις με εικόνες αυτά που νιώθεις.  |
| **Τίτλος εργαστηρίου****Κάθε φορά, χρώματα, μουσική, χορός και μια νέα ιστορία!** | Δραστηριότητα 1: Από μια εικόνα και λίγες λέξεις… μια ολόκληρη ιστορία (45’)Δραστηριότητα 2: Υπάρχουν πολλά ακόμη που μπορείς να μάθεις για τους σκύλους (45’)Σε αυτό το εργαστήριο θα μάθουν οι μαθητές/-τριες πως βλέποντας μια εικόνα που έχει ελάχιστο ή καθόλου κείμενο μπορούν να δημιουργήσουν πολλές ιστορίες, καθώς κανένας/καμία δεν βλέπει με τα ίδια μάτια τον κόσμο με τον/την διπλανό/η του/της. Αν μάλιστα αυτή η ιστορία συνοδεύεται από μουσική και χορό, τότε σίγουρα οι ήρωές της ζωντανεύουν και η ιστορία γίνεται ολοένα και πιο κατανοητή.  |

**Θεωρητικό Πλαίσιο**

Είναι κοινά αποδεκτό πια πως οι κακοποιήσεις των ζώων ολοένα αυξάνονται στην ελληνική κοινωνία, ενώ τα παιδιά μεγαλώνουν, κυρίως στην επαρχία, με άσχημες αντιλήψεις σχετικά για τα ζώα, τα οποία τα αντιμετωπίζουν ως πλάσματα κατώτερα του ανθρώπου και αυτό συχνά γιατί «έτσι έμαθαν». Καθημερινά συναντούν αδέσποτους σκύλους ακόμη και μέσα ή έξω από τις αυλές σχολείων με τους οποίους πολύ συχνά δεν ξέρουν πώς να συμπεριφερθούν ή δυσκολεύονται να μπούνε στη θέση τους και αυτό έχει ως αποτέλεσμα να τους προσπερνούν ακόμη και αν αυτοί οι σκύλοι χρειάζονται ιατρική περίθαλψη ή απλώς πεινούν και διψούν πολύ. Συχνά πλέον υπάρχουν και δεσποζόμενοι σκύλοι που ζούνε κάτω από άσχημες συνθήκες ή κακοποιούνται από τους κηδεμόνες τους. Άλλωστε είναι γνωστό σε όλους όσους ασχολούνται με τη συμπεριφορά και την ψυχολογία σκύλων, πως οι περισσότεροι σκύλοι που έχουν δαγκώσει παιδιά είναι σκύλοι με οικογένεια και συχνά εκπαιδευμένοι με μεθόδους βίας. Επίσης, υπάρχουν μαθητές/-τριες στα σχολεία που είτε έχουν φοβίες και επιθετικότητα απέναντι στα ζώα είτε μαθησιακές δυσκολίες ή/και χαμηλή αυτοπεποίθηση, ή άλλες περιπτώσεις που μπορεί να οδηγήσουν σε περιθωριοποίηση. Οι σκύλοι πάντα έχουν τη δυνατότητα να αποδεχθούν και να καταλάβουν δίχως να κρίνουν ή να επιλέξουν με βάση τα χαρακτηριστικά τους αυτούς/αυτές τους/τις μαθητές/-τριες. Οι τρόποι με τους οποίους συνήθως αντιλαμβανόμαστε τον κόσμο έχουν σχέση με το οικογενειακό και σχολικό περιβάλλον. Ο κοινωνικός αποκλεισμός και η περιθωριοποίηση με τα οποία αντιμετωπίζουμε συχνά τα ζώα που θεωρούμε πως δεν είναι «ίδια» με μας, αλλά και πως πιθανόν να μας μολύνουν με ασθένειες ή να μας δαγκώσουν, είναι κάτι που οφείλουμε εμείς οι εκπαιδευτικοί να συμβάλουμε στην οριστική παύση του καθώς οι εποχές αλλάζουν. Οφείλουμε να διδάξουμε στους/στις μαθητές/-τριες την αγάπη για τους σκύλους, την ενσυναίσθηση, την αποδοχή της διαφορετικότητάς τους αλλά και την παύση χρήσης στην εκπαίδευσή τους οποιασδήποτε μορφής βίας. Ο σκύλος, ένα κατοικίδιο που μπορεί να δημιουργήσει σχέσεις ζωής με τον άνθρωπο και κυρίως με ένα παιδί, μπορεί να αλλάξει όλη την κοσμοθεωρία ενός παιδιού, ενώ η δύναμη του παραμυθιού, των φιλοζωικών ιστοριών, του θεατρικού παιχνιδιού, της μυθοπλασίας, της φαντασίας γενικότερα αλλά και της ζωγραφικής- εικονογράφησης μπορούν να φέρουν ένα εκπληκτικό αποτέλεσμα στη συνύπαρξη των μαθητών/-τριών με τους σκύλους.

**Προσβασιμότητα**

Το παρόν υλικό δεν απαιτεί εξιδεικευμένες γνώσεις από τον/την εκπαιδευτικό, και ο φορέας θα είναι υποστηρικτικός σε όλη τη διάρκεια εκπόνησής του. Είναι υλικό που μπορεί να αξιοποιηθεί και σε μαθητές/-τριες τμημάτων ένταξης αλλά και τάξεων υποδοχής και αυτό καθώς διαδραματίζει σημαντικό ρόλο η εικονογράφηση και η εικόνα τις οποίες όλοι μαθητές/-τριες, ακόμη και αν δεν μιλούν καθόλου ή καλά ελληνικά, μπορούν να κατανοήσουν. Σίγουρα η αντιμετώπιση των αδέσποτων σκύλων διαφέρουν από χώρα σε χώρα και ίσως εκεί υπάρξουν κάποιες δυσκολίες για τους μαθητές/-τριες χωρών που αντιμετωπίζουν άσχημα τους αδέσποτους σκύλους. Είναι όμως μια σημαντική ευκαιρία να μάθουν για αυτούς!

**Δυνατότητα επέκτασης**

Το συγκεκριμένο Εργαστήριο Δεξιοτήτων μπορεί να συνδυαστεί με δράσεις για την προώθηση, την ευαισθητοποίηση και την ανάπτυξη της φιλοζωίας που υλοποιούν τα σχολεία της χώρας προκειμένου να προβληθούν την Πανελλήνια Σχολική Ημέρα Φιλοζωίας η οποία καθιερώθηκε να πραγματοποιείται την 4η Απριλίου κάθε έτους. Έτσι, οι μαθητές/-τριες μπορούν να μεταφέρουν στη σχολική κοινότητα και τους γονείς τους όλα όσα έμαθαν κατά τη διάρκεια του Εργαστηρίου Δεξιοτήτων αλλά και άλλες δράσεις όπως η επίσκεψη μιας φιλοζωικής ομάδας στο σχολείο με πιστοποιημένο σκύλο για μια βιωματική προσέγγιση της θεματικής και δραστηριότητες μέσα στην τάξη με τη βοήθεια φιλοζωικών βιβλίων τα οποία θα επιλέξει ο/η εκπαιδευτικός με την υποστήριξη του φορέα, εφόσον το επιθυμεί.

**Αξιολόγηση**

Η αξιολόγηση θα γίνει με συνέντευξη στον εκπαιδευτικό μετά το τέλος του εργαστηρίου που θα αφορά τα θετικά και τα αρνητικά του εκπαιδευτικού υλικού και τηλεφωνική επικοινωνία με τον/την εκπαιδευτικό για υποστήριξη από την πλευρά μας.